Ραφαήλ Κουμεντάκης

Ο Ραφαήλ Κουμεντάκης (Θεσσαλονίκη, 5 Μαΐου του 1993) είναι Έλληνας διεθνής πετοσφαιριστής, ο οποίος κατά την περίοδο 2022-23 αγωνίζεται με τη φανέλα του Ολυμπιακού Πειραιώς στο Πρωτάθλημα Ελλάδας στη θέση του ακραίου.

 Ο Κρητικός στην καταγωγή Ραφαήλ Κουμεντάκης γεννήθηκε στην Θεσσαλονίκη αλλά μεγάλωσε στην Αλεξανδρούπολη όπου βρέθηκε από μικρός λόγω οικογενειακών υποχεώσεων, και παρέμεινε στην ακριτική πόλη μέχρι το 19 του χρόνια, οπότε μπορεί να θεωρηθεί Θρακιώτης. Ήταν παιδικός φίλος και συμμαθητής με τον μετέπειτα επίσης διεθνή πετοσφαιριστή Ανέστη Δαλακούρα, ο οποίος τον "τράβηξε" προς το βόλεϊ και όχι προς το μπάσκετ, με το οποίο ο Ραφαήλ προτιμούσε να ασχοληθεί. Εξάλλου δεν θα μπορούσε να γίνει διαφορετικά σε μια πόλη που εκείνη την εποχή ζούσε για το βόλεϊ με τον κυρίαρχο τότε Εθνικό Αλεξανδρούπολης. Έτσι βρέθηκε και συμπαίκτης με τον Ανέστη Δαλακούρα στις ακαδημίες του Εθνικού από τις οποίες ξεκίνησε τη σταδιοδρομία του. Στην πρώτη ομάδα του Εθνικού προωθήθηκε το 2007, στην οποία παρέμεινε μέχρι το 2013 όταν αναχώρησε για την Ιταλία, και υπήρξε από τους βασικούς συντελεστές της επανόδου του Εθνικού στην Α΄ Εθνική το 2010.Στη συνέχεια αγωνίστηκε σε μεγάλα ευρωπαϊκά πρωταθλήματα, κατά σειρά: στην Ιταλία για λογαριασμό της Πόρτο Ρόμπουρ Κόστα της Ραβέννας (2013–2016), στην Πολωνία για την Κούπρουμ της πόλης Λούμπιν (2016–2017) και στη Γαλλία για τη Μετροπόλ Ναντ (2017). Από τον Δεκέμβριο του 2017 εως τον Ιούνιο του 2018 αγωνίστηκε με την ομάδα του Π.Α.Ο.Κ. κατακτώντας το Κύπελλο Ελλάδας, τίτλο που κατάκτησε και το 2022 επίσης με τον Π.Α.Ο.Κ., με τον οποίο αγωνίστηκε και τη διετία 2020-2022. Ενδιάμεσα κατά τη διετία 2018-20 είχε αγωνιστεί με τον Ολυμπιακό Πειραιώς, με τον οποίο κατέκτησε το Πρωτάθλημα Ελλάδας περιόδου 2018-19. Στην ομάδα του Πειραιά επανήλθε τον Ιούλιο του 2022, απέκτησε πλέον μόνιμη θέση στην επτάδα και ήταν από τους βασικούς συντελεστές στην κατάκτηση από τους ερυθρόλευκους του 3ου ευρωπαϊκού τους τίτλου, του CEV Τσάλεντζ Καπ της περιόδου 2022-23 και του Πρωταθλήματος Ελλάδας 2022-23. Ο Ραφαήλ Κουμεντάκης στελέχωσε από μικρός τις εθνικές ομάδες της Ελλάδας όλων των ηλικιακών κατηγοριών. Στην Εθνική παιδων κλήθηκε για πρώτη φορά από τον Γιώργο Καραβιδόπουλο, και ήταν μέλος της ομάδας που κατέκτησε αήττητη το 2010 το Βαλκανικό Πρωτάθλημα Παίδων στη Βουλγαρία, ενώ είχε ήδη κληθεί και στην Εθνική Εφήβων. Την ίδια χρονιά σε ηλικία 17 ετών κλήθηκε και στην Εθνική Ανδρών από τον προπονητή Γκόρντον Μέιφορθ. Ο Ραφαήλ Κουμεντάκης έως τον Σεπτέμβριο του 2022 είχε αγωνιστεί σε 86 αγώνες με την εθνική ομάδα πετοσφαίρισης της Ελλάδας. Ευρωπαϊκή Λίγκα 2014Βαλκανικό Πρωτάθλημα Κ-21 2012 CEV Τσάλεντζ Καπ 2023 (Ολυμπιακός Πειραιως) 2 Πρωταθλήματα Ελλάδας 2018-19, 2022-23 (Ολυμπιακός Πειραιώς) 2η Θέση: 2017-18 (Π.Α.Ο.Κ.), 2019-20 (Ολυμπιακός Πειραιώς) 2 Κύπελλα Ελλάδας 2018, 2022 (Π.Α.Ο.Κ.) 2η Θέση: 2023 (Ολυμπιακός Πειραιώς)1 Λιγκ Καπ Ελλάδας 2019 (Ολυμπιακός Πειραιώς) 2η Θέση: 2020 (Ολυμπιακός Πειραιώς), 2022 (Π.Α.Ο.Κ.), 2023 (Ολυμπιακός Πειραιώς) Κύπελλο Ελλάδας 2018 Πολυτιμότερος Παίκτης (MVP) Φάιναλ-4 Κύπελλο Ελλάδας 2022 Πολυτιμότερος Παίκτης (MVP) Φάιναλ-4 Πρωτάθλημα Ελλάδας 2017-18: Πολυτιμότερος Παίκτης (MVP) 14ης αγωνιστικής Πρωτάθλημα Ελλάδας 2021-22: Πολυτιμότερος Παίκτης (MVP) 5ης αγωνιστικής Ραφαήλ Κουμεντάκης: Ατομικά στοιχεία - Διακρίσεις - Ομάδες καριέρας volleybox.net «Ραφαήλ Κουμεντάκης: Προσωπικά στοιχεία - Βιογραφικό». Αρχειοθετήθηκε από το πρωτότυπο στις 13 Απριλίου 2021. worldleague.2017.fivb.com «Ο Ραφαήλ Κουμεντάκης στον ιστοχώρο του ΠΑΟΚ». Αρχειοθετήθηκε από το πρωτότυπο στις 17 Δεκεμβρίου 2017. www.paokvolley.gr Ραφαήλ Κουμεντάκης - Ευρωπαϊκή παρουσία www-old.cev.eu Συνέντευξη του Ραφαήλ Κουμεντάκη στη Μαρία Καούκη www.sport24.gr Αρχειοθετήθηκε 2023-03-16 στο Wayback Machine. Ειδήσεις για τον Ραφαήλ Κουμεντάκη sportsaddict.gr Ραφαήλ Κουμεντάκης: Από ταλέντο που πήγε να χαθεί, σε μεγάλο ηγέτη www.gazzetta.gr Αρχειοθετήθηκε 2023-03-16 στο Wayback Machine. Ραφαήλ Κουμεντάκης - Στοιχεία καριέρας greekvolley.eu Συνέντευξη Κουμεντάκη στον Παντελή Λώλη www.novasports.gr Αρχειοθετήθηκε 2023-03-16 στο Wayback Machine. Ραφαήλ Κουμεντάκης: Από Την Ακριτική Αλεξανδρούπολη Στην Καρδιά Μας alexandroupolisnewsΑρχειοθετήθηκε 2023-03-20 στο Wayback Machine.